CELEX: 32013R1274
Language: sk
Date: 2013-12-06 00:00:00
Title: Nariadenie Komisie (EÚ) č. 1274/2013 zo 6. decembra 2013 , ktorým sa menia a opravujú prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o určité prídavné látky v potravinách  Text s významom pre EHP

7.12.2013   
            
            
               SK
            
            
               Úradný vestník Európskej únie
            
            
               L 328/79
            
         NARIADENIE KOMISIE (EÚ) č. 1274/2013
   zo 6. decembra 2013,
   ktorým sa menia a opravujú prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o určité prídavné látky v potravinách
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3, článok 14 a článok 30 ods. 5,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               V prílohe III k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v prídavných látkach v potravinách, potravinárskych enzýmoch, potravinárskych arómach a živinách, ako aj podmienky ich používania.
            
         
               (3)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
            
         
               (4)
            
            
               Spomínané zoznamy je možné aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (5)
            
            
               Pri aktualizácii špecifikácie je potrebné vziať do úvahy špecifikácie a analytické techniky pre prídavné látky v potravinách uvedené v špecifikáciách spoločného odborného výboru FAO a WHO pre prídavné látky v potravinách, ktoré prijal Výbor pre potravinový kódex, ako aj medzinárodný systém číslovania pre prídavné látky v potravinách, t. j. názov INS (4).
            
         
               (6)
            
            
               Názov v súčasnosti povoleného potravinárskeho farbiva „brilantná čierna BN, čierna PN“ (E 151) by sa v záujme jasnosti a s cieľom zosúladiť ho s registrovaným názvom v INS mal v zozname Únie obsahujúcom prídavné látky v potravinách schválené na používanie v potravinách a podmienky ich používania, ako aj v špecifikáciách tejto prídavnej látky v potravinách zmeniť na „brilantná čierna PN“.
            
         
               (7)
            
            
               V súčasnosti definícia prídavnej látky v potravinách „karotény z rias“ [E 160a iv)] v špecifikácii znie „Zmes karoténov sa môže vyrábať aj z druhov rias Dunaliella salina, ktoré rastú v slaných jazerách nachádzajúcich sa vo Whyalle, Južnej Austrálii […]“, čím odkazuje na konkrétne miesto, kde sa riasy pestujú, a to na Whyallu. V posledných rokoch sa celosvetový dopyt po karoténoch z rias zvýšil a v Austrálii aj v iných krajinách boli zriadené ďalšie slané jazerá. V súčasných špecifikáciách spoločného odborného výboru FAO a WHO pre prídavné látky v potravinách týkajúcich sa karoténov z rias (5) ani v stanovisku Európskeho úradu pre bezpečnosť potravín k prehodnoteniu zmesí karoténov [E 160a i)] a beta-karoténu [E 160a ii)] ako prídavnej látky v potravinách (6) sa nenachádza nijaká zmienka ani nijaké obmedzenie, pokiaľ ide o miesto alebo miesta, kde sa pestuje Dunaliella salina. S cieľom zabrániť narušeniu trhu by sa preto opis karoténov z rias [E 160a iv)] v špecifikácii mal zmeniť.
            
         
               (8)
            
            
               Nariadenie (EÚ) č. 231/2012 obsahuje chyby v špecifikácii hydrogensiričitanu vápenatého (E 227) a hydrogensiričitanu draselného (E 228). Tieto chyby by sa mali opraviť.
            
         
               (9)
            
            
               V nariadení (EÚ) č. 231/2012 sa stanovuje aj špecifikácia mikrokryštalickej celulózy [E 460 i)], v ktorej sa uvádza, že synonymum tejto prídavnej látky v potravinách je „celulózový gél“. Keďže v rámci Potravinového kódexu bol prijatý duálny názov pre mikrokryštalickú celulózu [E 460 i)], jeho určený názov INS je „mikrokryštalická celulóza (celulózový gél)“. Vzhľadom na predchádzajúce postupy (7) a s cieľom zabezpečiť konzistentnosť a vyhnúť sa narušeniu obchodu by sa pre prídavnú látku v potravinách E 460 i) mal prijať duálny názov „mikrokryštalická celulóza, celulózový gél“. Preto by sa v špecifikácii uvedenej prídavnej látky v potravinách mal názov „celulózový gél“ vyňať z položky „Synonymá“ a názov látky by sa mal zmeniť aj v prílohe II k nariadeniu (ES) č. 1333/2008.
            
         
               (10)
            
            
               Názov prídavnej látky v potravinách „sodná soľ karboxymetylcelulózy, karboxymetylcelulóza, celulózová guma“ (E 466) by sa v záujme jasnosti a s cieľom zosúladiť ho s registrovaným názvom v INS mal v zozname Únie obsahujúcom prídavné látky v potravinách stanovenom v prílohách II a III k nariadeniu (ES) č. 1333/2008 a v špecifikáciách tejto prídavnej látky v potravinách zmeniť na „sodná soľ karboxymetylcelulózy, celulózová guma“.
            
         
               (11)
            
            
               Podľa článku 3 ods. 2 nariadenia (ES) č. 1331/2008 Komisia musí požiadať Európsky úrad pre bezpečnosť potravín (ďalej len „úrad“) o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohách II a III k nariadeniu (ES) č. 1333/2008 s výnimkou prípadov, ak príslušné aktualizácie pravdepodobne nemajú vplyv na ľudské zdravie. Keďže aktualizácie uvedených zoznamov Únie pravdepodobne nemajú vplyv na ľudské zdravie, nie je nutné žiadať úrad o vydanie stanoviska.
            
         
               (12)
            
            
               Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť a opraviť.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prílohy II a III k nariadeniu (ES) č. 1333/2008 sa menia v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Prídavné látky v potravinách „brilantná čierna BN, čierna PN“ (E 151) alebo „sodná soľ karboxymetylcelulózy, karboxymetylcelulóza, celulózová guma“ (E 466) a potraviny obsahujúce tieto prídavné látky, ktoré boli označené alebo uvedené na trh do dvadsiatich štyroch mesiacov po nadobudnutí účinnosti tohto nariadenia a ktoré nespĺňajú požiadavky tohto nariadenia, sa smú uvádzať na trh až do vyčerpania zásob.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. decembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Ú. v. EÚ L 83, 22.3.2012, s. 1.
   
      (4)  Medzinárodný systém číslovania pre prídavné látky v potravinách (INS).
   
      (5)  Monografia 4 (2007) o KAROTÉNOCH (riasy) je prístupná na adrese http://www.fao.org/ag/agn/jecfa-additives/specs/Monograph1/Additive-114.pdf
   
      (6)  Pracovná skupina EFSA pre prídavné látky v potravinách a zdroje živín pridávané do potravín (Additives and Nutrient Sources Added to Food – ANS); vedecké stanovisko k prehodnoteniu zmesí karoténov [E 160a i)] a beta-karoténu [E 160a ii)] ako prídavnej látky v potravinách. Vestník EFSA (EFSA Journal) (2012) 10(3):2593.
   
      (7)  Navrhovaná zmena je v súlade s ďalšími podobnými prípadmi, ako napríklad sodná soľ karboxymetylcelulózy (E 466), sieťovaná karboxymetylcelulóza sodná (E 468) a enzymaticky hydrolyzovaná karboxymetylcelulóza (E 469), ktorým boli pridelené duálne názvy.
   
      PRÍLOHA I
      
                  A.
               
               
                  Príloha II k nariadeniu (ES) č. 1333/2008 sa mení takto:
                  
                              1.
                           
                           
                              V časti A tabuľke 3 sa položka týkajúca sa prídavnej látky v potravinách E 151 nahrádza takto:
                              
                                          „E 151
                                       
                                       
                                          Brilantná čierna PN“
                                       
                                    
                        
                              2.
                           
                           
                              V časti B:
                              
                                          a)
                                       
                                       
                                          v bode 1 „Farbivá“ sa položka týkajúca sa prídavnej látky v potravinách E 151 nahrádza takto:
                                          
                                                      „E 151
                                                   
                                                   
                                                      Brilantná čierna PN“
                                                   
                                                
                                    
                                          b)
                                       
                                       
                                          v bode 3 „Prídavné látky iné ako farbivá a sladidlá“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      Sodná soľ karboxymetylcelulózy, celulózová guma“
                                                   
                                                
                                    
                        
                              3.
                           
                           
                              V časti C:
                              
                                          a)
                                       
                                       
                                          v skupine III: V sekcii „Potravinové farbivá s kombinovaným maximálnym limitom“ sa položka týkajúca sa prídavnej látky v potravinách E 151 nahrádza takto:
                                          
                                                      „E 151
                                                   
                                                   
                                                      Brilantná čierna PN“
                                                   
                                                
                                    
                                          b)
                                       
                                       
                                          v skupine I sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      Sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                
                                    
                        
                              4.
                           
                           
                              V časti E:
                              
                                          a)
                                       
                                       
                                          v kategórii potravín 09.2 „Spracované ryby a produkty rybolovu vrátane mäkkýšov a kôrovcov“ sa položka týkajúca sa prídavnej látky v potravinách E 151 nahrádza takto:
                                          
                                                      „E 151
                                                   
                                                   
                                                      brilantná čierna PN
                                                   
                                                   
                                                      100
                                                   
                                                   
                                                      (35)
                                                   
                                                   
                                                      len pasta z rýb a pasta z kôrovcov“
                                                   
                                                
                                    
                                          b)
                                       
                                       
                                          v kategórii potravín 09.2 „Spracované ryby a produkty rybolovu vrátane mäkkýšov a kôrovcov“ sa položka týkajúca sa prídavnej látky v potravinách E 151 nahrádza takto:
                                          
                                                      „E 151
                                                   
                                                   
                                                      brilantná čierna PN
                                                   
                                                   
                                                      250
                                                   
                                                   
                                                      (36)
                                                   
                                                   
                                                      len predvarené kôrovce“
                                                   
                                                
                                    
                                          c)
                                       
                                       
                                          v kategórii potravín 09.2 „Spracované ryby a produkty rybolovu vrátane mäkkýšov a kôrovcov“ sa položka týkajúca sa prídavnej látky v potravinách E 151 nahrádza takto:
                                          
                                                      „E 151
                                                   
                                                   
                                                      brilantná čierna PN
                                                   
                                                   
                                                      100
                                                   
                                                   
                                                      (37)
                                                   
                                                   
                                                      len údené ryby“
                                                   
                                                
                                    
                                          d)
                                       
                                       
                                          v kategórii potravín 11.4.1 „Stolové sladidlá v tekutej forme“ sa položka týkajúca sa prídavnej látky v potravinách E 460 i) nahrádza takto:
                                          
                                                      „E 460 i)
                                                   
                                                   
                                                      mikrokryštalická celulóza, celulózový gél
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          e)
                                       
                                       
                                          v kategórii potravín 11.4.3 „Stolové sladidlá vo forme tabliet“ sa položka týkajúca sa prídavnej látky v potravinách E 460 i) nahrádza takto:
                                          
                                                      „E 460 i)
                                                   
                                                   
                                                      mikrokryštalická celulóza, celulózový gél
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          f)
                                       
                                       
                                          v kategórii potravín 01.6.1 „Neochutená pasterizovaná smotana (okrem smotany so zníženým množstvom tuku)“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      Sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          g)
                                       
                                       
                                          v kategórii potravín 01.6.2 „Výrobky z neochutenej kyslej smotany so živými kultúrami a jej náhrady s obsahom tuku menej ako 20 %“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      Sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          h)
                                       
                                       
                                          V kategórii potravín 11.4.1 „Stolové sladidlá v tekutej forme“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          i)
                                       
                                       
                                          v kategórii potravín 11.4.2 „Stolové sladidlá vo forme prášku“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          j)
                                       
                                       
                                          v kategórii potravín 11.4.3 „Stolové sladidlá vo forme tabliet“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      
                                                         quantum satis“
                                                   
                                                   
                                                       
                                                   
                                                   
                                                       
                                                   
                                                
                                    
                                          k)
                                       
                                       
                                          v kategórii potravín 13.1.5.1 „Dietetické potraviny pre dojčatá na osobitné medicínske účely a osobitné potraviny na počiatočnú výživu dojčiat“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      10 000
                                                   
                                                   
                                                       
                                                   
                                                   
                                                      od narodenia dieťaťa vo výrobkoch určených na dietetické liečenie porúch metabolizmu“
                                                   
                                                
                                    
                                          l)
                                       
                                       
                                          v kategórii potravín 13.1.5.2 „Dietetické potraviny pre dojčatá a malé deti na osobitné medicínske účely v zmysle vymedzenia v smernici 1999/21/ES“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      10 000
                                                   
                                                   
                                                       
                                                   
                                                   
                                                      od narodenia dieťaťa vo výrobkoch určených na dietetické liečenie porúch metabolizmu“
                                                   
                                                
                                    
                                          m)
                                       
                                       
                                          v kategórii potravín 14.1.3 „Ovocné nektáre v zmysle vymedzenia v smernici 2001/112/ES a zeleninové nektáre a podobné produkty“ sa položka týkajúca sa prídavnej látky v potravinách E 466 nahrádza takto:
                                          
                                                      „E 466
                                                   
                                                   
                                                      sodná soľ karboxymetylcelulózy, celulózová guma
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      len tradičné švédske a fínske ovocné sirupy z citrusov“
                                                   
                                                
                                    
                        
            
                  B.
               
               
                  Príloha III k nariadeniu (ES) č. 1333/2008 sa mení takto:
                  
                              1.
                           
                           
                              V časti 1 sa položka týkajúca sa prídavnej látky v potravinách E 466 nahrádza takto:
                              
                                          „E 466
                                       
                                       
                                          sodná soľ karboxymetylcelulózy, celulózová guma
                                       
                                       
                                          
                                             quantum satis
                                          
                                       
                                       
                                          všetky prídavné látky v potravinách“
                                       
                                    
                        
                              2.
                           
                           
                              V časti 3 sa položka týkajúca sa prídavnej látky v potravinách E 466 nahrádza takto:
                              
                                          „E 466
                                       
                                       
                                          sodná soľ karboxymetylcelulózy,
                                          celulózová guma
                                       
                                       
                                          
                                             quantum satis
                                          
                                       
                                       
                                          
                                             quantum satis
                                          
                                       
                                       
                                          
                                             quantum satis
                                          
                                       
                                       
                                          áno“
                                       
                                    
                        
                              3.
                           
                           
                              V časti 5 oddiele A sa položka týkajúca sa prídavnej látky v potravinách E 466 nahrádza takto:
                              
                                          „E 466
                                       
                                       
                                          sodná soľ karboxymetylcelulózy,
                                          celulózová guma
                                       
                                       
                                          
                                             quantum satis
                                          
                                       
                                       
                                          všetky živiny
                                       
                                       
                                          áno“
                                       
                                    
                        
                              4.
                           
                           
                              V časti 5 oddiele B sa položka týkajúca sa prídavnej látky v potravinách E 466 nahrádza takto:
                              
                                          „E 466
                                       
                                       
                                          sodná soľ karboxymetylcelulózy,
                                          celulózová guma
                                       
                                       
                                          na použitie vo výživových prípravkoch pod podmienkou, že sa neprekročí najvyššie prípustné množstvo v potravinách, ako sa uvádza v bode 13.1 časti E prílohy II
                                       
                                       
                                          všetky živiny
                                       
                                       
                                          dietetické potraviny pre dojčatá a malé deti na osobitné lekárske účely v zmysle vymedzenia v smernici 1999/21/ES“
                                       
                                    
                        
                              5.
                           
                           
                              V časti 6 tabuľke 1 sa položka týkajúca sa prídavnej látky v potravinách E 466 nahrádza takto:
                              
                                          „E 466
                                       
                                       
                                          sodná soľ karboxymetylcelulózy, celulózová guma“
                                       
                                    
                        
            
   
      PRÍLOHA II
      Príloha k nariadeniu (EÚ) č. 231/2012 sa mení takto:
      
                  1.
               
               
                  V položke týkajúcej sa látky E 160a iv) „Karotény z rias“ sa definícia v špecifikácii nahrádza takto:
                  
                              „Definícia
                              
                           
                           
                              Zmes karoténov sa môže vyrábať aj z druhov rias Dunaliella salina. Beta-karotén sa získava extrakciou s použitím éterických olejov. Prípravok predstavuje 20- až 30-percentnú suspenziu v jedlom oleji. Podiel trans-cis-izomérov je v rozpätí 50/50 – 71/29.
                              Hlavný farbiaci princíp pozostáva z karotenoidov, z ktorých tvorí beta-karotén podstatnú časť. Prítomný môže byť alfa karotén, luteín, zeaxantín a beta-kryptoxantín. Okrem farebných pigmentov môže táto látka obsahovať oleje, tuky a vosky, ktoré sa prirodzene vyskytujú v zdrojovom materiáli.“
                           
                        
            
                  2.
               
               
                  Položka týkajúca sa látky E 151 „Brilantná čierna BN, čierna PN“ sa mení takto:
                  
                              a)
                           
                           
                              nadpis sa nahrádza takto:
                              
                                 „E 151 BRILANTNÁ ČIERNA PN“
                              
                           
                        
                              b)
                           
                           
                              definícia v špecifikácii sa nahrádza takto:
                              
                                          „Definícia
                                          
                                       
                                       
                                          Brilantná čierna PN sa v podstate skladá z 4-acetamido-5-hydroxy-6-[7-sulfónano–4–(4–sulfónanofenylazo)–1–naftylazo] naftalén–1,7–disulfónanu tetrasodného a vedľajších farebných látok spolu s chloridom sodným a/alebo síranom sodným ako základnými nefarebnými zložkami.
                                          Farbivo brilantná čierna PN sa opisuje ako sodná soľ.
                                          Povoľujú sa tiež vápenaté a draselné soli.“
                                       
                                    
                        
            
                  3.
               
               
                  V položke týkajúcej sa látky E 227 „hydrogensiričitan vápenatý“ sa nadpis nahrádza takto:
                  
                     „E 227 HYDROGENSIRIČITAN VÁPENATÝ“
                  
               
            
                  4.
               
               
                  V položke týkajúcej sa látky E 228 „hydrogensiričitan draselný“ sa nadpis nahrádza takto:
                  
                     „E 228 HYDROGENSIRIČITAN DRASELNÝ“
                  
               
            
                  5.
               
               
                  Položka týkajúca sa látky E 460 i) „mikrokryštalická celulóza“ sa mení takto:
                  
                              a)
                           
                           
                              nadpis sa nahrádza takto:
                              
                                 „E 460 i) MIKROKRYŠTALICKÁ CELULÓZA, CELULÓZOVÝ GÉL“
                              
                           
                        
                              b)
                           
                           
                              synonymá v špecifikácii sa nahrádzajú takto:
                              
                                          
                                             „Synonymá“
                                          
                                       
                                       
                                           
                                       
                                    
                        
            
                  6.
               
               
                  Položka týkajúca sa látky E 466 „sodná soľ karboxymetylcelulózy, karboxymetylcelulóza, celulózová guma“ sa mení takto:
                  
                              a)
                           
                           
                              nadpis sa nahrádza takto:
                              
                                 „E 466 SODNÁ SOĽ KARBOXYMETYLCELULÓZY, CELULÓZOVÁ GUMA“
                              
                           
                        
                              b)
                           
                           
                              synonymá v špecifikácii sa nahrádzajú takto:
                              
                                          „Synonymá
                                          
                                       
                                       
                                          NaCMC; Sodná CMC“
                                       
                                    
                        
                              c)
                           
                           
                              definícia v špecifikácii sa nahrádza takto:
                              
                                          „Definícia
                                          
                                       
                                       
                                          Sodná soľ karboxymetylcelulózy je čiastočná sodná soľ karboxymetyléteru celulózy, pričom celulóza je získaná priamo z prírodných kmeňov vláknitého rastlinného materiálu“